Para outras páxinas con títulos homónimos véxase: Elcano.

Estatua de Juan Sebastián Elcano en Getaria.
**Juan Sebastián Elcano**, tamén escrito **Juan Sebastián de Elcano**, nado en Getaria, Guipúscoa, entre 1486 e 1487 e finado no océano Pacífico o 4 de agosto de 1526, foi un explorador español que participou na primeira expedición que deu a volta ao planeta Terra, e capitaneou os derradeiros compases desta.

Circunnavegación
----------------

Esta comezara en Sevilla o 10 de agosto de 1519 con cinco naves, capitaneada por Fernão de Magalhães. O 20 de setembro partiran de Sanlúcar de Barrameda (provincia de Cádiz) coa intención de atopar o paso marítimo cara aos territorios das Indias Orientais, e buscar o camiño que, percorrendo sempre mares casteláns (segundo o Tratado de Tordesillas), chegase ás illas das especias, o que era a chamada ruta para o oeste, que xa buscara Colón.

Tras a morte de Magalhães en Filipinas en 1521 durante unha escaramuza cos indíxenas, Elcano púxose ao mando. Tiña o problema de volver a España co que quedaba da expedición, sen coñecer o camiño de volta polo Pacífico, e parecía tolemia intentalo, polo que elixiu navegar, case como un pirata, polos mares portugueses cara ao oeste, bordeando África por rutas coñecidas e con posibilidades de facer augadas. Conseguiu levar a termo a expedición, chegando a Sanlúcar de Barrameda o 6 de setembro de 1522 na nao *Victoria* de noventa toneladas, xunto con outros 17 sobreviventes. Isto constituíu o logro dunha impoñente fazaña: a circunnavegación da Terra.

O rei Carlos I de España, concedeulle como escudo unha esfera do mundo coa lenda en latín: *Primus circumdedisti me* ("Fuches o primeiro en me circundar").

Morreu cando participaba na expedición de García Jofre de Loaísa ás Illas Molucas.

Na súa honra, o buque escola da Armada Española leva o seu nome.

### Sobreviventes da expedición

Estes dezaoito homes regresaron a Sanlúcar na *Vitoria* en 1522 e está o letreiro posto na fachada do concello de Sanlúcar de Barrameda

| Nome | Posto |
| --- | --- |
| Juan Sebastián Elcano, de Getaria | Capitán |
| Francisco Albo, de Axio | Piloto |
| Miguel de Rodas | Piloto |
| Juan de Acurio, de Bermeo | Piloto |
| Antonio Lombardo (Pigafetta), de Vicenza | Sobresalinte |
| Martín de Yudícibus, de Savona | Mariñeiro |
| Hernando de Bustamante, de Mérida | Mariñeiro e barbeiro |
| Nicolás el Griego, de Nápoles | Mariñeiro   |
| Miguel Sánchez, de Rodas | Mariñeiro |
| Antonio Hernández Colmenero, de Huelva | Mariñeiro |
| Francisco Rodriguez, portugués de Sevilla | Mariñeiro |
| Juan Rodríguez, de Huelva | Mariñeiro |
| Diego Carmena | Mariñeiro |
| Hans de Aquisgrán | Canoneiro |
| Juan de Arratia, de Bilbao | Grumete |
| Vasco Gómez Gallego *o Portugués*, de Baiona | Grumete |
| Juan de Santandrés, de Santander ou de Cueto | Grumete |
| Juan de Zubileta, de Barakaldo | Paxe |

Notas
-----

1. ↑  *Descubrimientos y Exploraciones*. Frank Debenham. Ed. Luis de Caralt. Barcelona, 1960

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Juan Sebastián Elcano Modificar a ligazón no Wikidata*** |

### Outros artigos

* Juan Sebastián Elcano (A-71)

|  |  |
| --- | --- |
| Control de autoridades | 
* Wd: Q201510
* WorldCat
* VIAF: 15563644
* ARAE: elcano-juan-sebastian-1476-1526
* Auñamendi: 37680
* BIBSYS: 6043498
* BLBNB: 000192270
* BMT: 118059
* BNE: XX979619
* BNF: 16653567f
* BRE: 4934595
* BVMC: 36743
* CANTIC: a12334947
* CERL: cnp00398083
* CiNii: DA05759895
* DBE: juan-sebastian-elcano
* DeutscheBio: 118681915
* EBID: ID
* FAST: 1817164
* GEC: 0023713
* GND: 118681915
* ISNI: 0000000083597447
* LCCN: n86011345
* MusicBrainz: ID
* NKC: xx0057588
* NTA: 073220442
* OL: OL7653074A
* SNAC: w6st7pdj
* SUDOC: 234685565

 |